พรรคเสรีประชาธิปไตย (ประเทศไทย)

พรรคเสรีประชาธิปไตย พรรคการเมืองของไทยในอดีตที่จดทะเบียนก่อตั้งขึ้นครั้งแรกตาม พระราชบัญญัติพรรคการเมือง พ.ศ. 2498 เมื่อวันที่ 1 ตุลาคม พ.ศ. 2498 และได้รับการฟื้นฟู จดทะเบียนอีกครั้งในปี พ.ศ. 2511

 ยุคก่อตั้ง พ.ศ. 2498 
พรรคเสรีประชาธิปไตย จดทะเบียนก่อตั้งตาม พระราชบัญญัติพรรคการเมือง พ.ศ. 2498 เมื่อวันที่ 1 ตุลาคม พ.ศ. 2498 โดยมีนาย เมธ รัตนประสิทธิ์ เป็นหัวหน้าพรรค มีร้อยโท จารุบุตร เรืองสุวรรณ บิดาของนาย จารุพงศ์ เรืองสุวรรณ อดีต รัฐมนตรีว่าการกระทรวงมหาดไทย และอดีตหัวหน้า พรรคเพื่อไทย เป็นเลขาธิการพรรค ต่อมาในปี พ.ศ. 2500 ได้มีการเปลี่ยนแปลงในตำแหน่งเลขาธิการพรรค เมื่อร้อยโท จารุบุตร ได้ลาออกจากตำแหน่ง และได้แต่งตั้งให้ บุญคุ้ม จันทรศรีสุริยวงศ์ ดำรงตำแหน่งแทนประกาศกระทรวงมหาดไทย เรื่อง เปลี่ยนแปลงเลขาธิการพรรคเสรีประชาธิปไตย

ในการเลือกตั้งเมื่อวันที่ 26 กุมภาพันธ์ พ.ศ. 2500 พรรคเสรีประชาธิปไตยได้ ส.ส. เข้าสภาทั้งสิ้น 11 คนนับเป็นพรรคการเมืองที่ได้ ส.ส. เข้าสภามากที่สุดเป็นอันดับ 3 เป็นรองแค่ พรรคเสรีมนังคศิลา ที่ได้ 82 คน และ พรรคประชาธิปัตย์ ที่ได้ 29 คน

ต่อมาในการเลือกตั้งเมื่อวันที่ 15 ธันวาคม พ.ศ. 2500 พรรคเสรีประชาธิปไตยได้ ส.ส. เข้าสภาเพียง 5 คนลดลงจากการเลือกตั้งครั้งก่อนถึง 6 คน

พรรคเสรีประชาธิปไตยถูกยุบตามคำสั่งของ คณะปฏิวัติ พร้อมกับพรรคการเมืองอื่น ๆ เมื่อคืนวันจันทร์ที่ 20 ตุลาคม พ.ศ. 2501

 การฟื้นฟูพรรคในปี พ.ศ. 2511 
พรรคเสรีประชาธิปไตย ได้รับการฟื้นฟูขึ้นในปี พ.ศ. 2511 โดยจดทะเบียนตาม พระราชบัญญัติพรรคการเมือง พ.ศ. 2511 เมื่อวันที่ 26 ธันวาคม พ.ศ. 2511 เป็นลำดับที่ 8/2511 โดยมีร้อยโท จารุบุตร เรืองสุวรรณ เป็นหัวหน้าพรรคและพันเอก สมคิด ศรีสังคม เป็นเลขาธิการพรรคโดยมีนาย จารุพงศ์ เรืองสุวรรณ อดีตหัวหน้า พรรคเพื่อไทย และอดีต รัฐมนตรีว่าการกระทรวงมหาดไทย บุตรชายของร้อยโทจารุบุตรเป็นหนึ่งในคณะกรรมการบริหารพรรค  ประกาศกระทรวงมหาดไทย เรื่อง การจดทะเบียนพรรคการเมือง ราชกิจจานุเบกษา เล่ม 81 ตอน 5 ง หน้า 115 21 มกราคม พ.ศ. 2512 

 คณะกรรมการบริหารพรรค 
พรรคเสรีประชาธิปไตย มีคณะกรรมการบริหารพรรคชุดแรก ประกอบด้วย
 หัวหน้าพรรค คือ ร้อยโท จารุบุตร เรืองสุวรรณ
 เลขาธิการพรรค คือ พันเอก สมคิด ศรีสังคม
 กรรมการบริหารพรรค จำนวน 15 คน ได้แก่
 สวัสดิ์ พึ่งตน
 จารุมุกต์ เรืองสุวรรณ
 ทองปักษ์ เพียงเกษ
 ปิ่น สมใจวงษ์
 สดุดีพร พึ่งตน
 จารุพงศ์ เรืองสุวรรณ
 โชคชัย สุนทรกาญจน์
 วิษณุ เลือมสำราญ
 วัฒนศิริ วิเศษสมิต
 สุพัตรา จันทรัศมี
 เฉลย เกตุคล้ำ
 กุณฑล นิโครธา
 สุทัน พิรุณสาร
 บุญไทย เจริญมี
 อุทัย แสนเวียง

ต่อมาในปี พ.ศ. 2513 ร้อยโท จารุบุตร เรืองสุวรรณ หัวหน้าพรรค และ พันเอก สมคิด ศรีสังคม เลขาธิการพรรค ได้ลาออกจากตำแหน่งประกาศกระทรวงมหาดไทย เรื่อง การลาออกจากตำแหน่งหัวหน้าพรรคและเลขาธิการพรรคเสรีประชาธิปไตย

 การเลือกตั้ง 
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 พรรคเสรีประชาธิปไตยได้สมาชิกสภาผู้แทนราษฎร เข้าสภา จำนวน 1 คน คือ พันเอก สมคิด ศรีสังคม เลขาธิการพรรค สมาชิกสภาผู้แทนราษฎรจังหวัดอุดรธานี

 การยุบพรรค 
พรรคเสรีประชาธิปไตยถูกยุบพร้อมกับพรรคการเมืองอื่น ๆ ตามประกาศของคณะปฏิวัติฉบับที่ 9 ลงวันที่ 19 พฤศจิกายน พ.ศ. 2514  ประกาศของคณะปฏิวัติฉบับที่ 9 ราชกิจจานุเบกษา เล่ม 88 ตอน 126 ก พิเศษ หน้า 3 20 พฤศจิกายน พ.ศ. 2514 
 รายชื่อบุคลากรภายในพรรค 
 หัวหน้าพรรคเสรีประชาธิปไตย 
 หัวหน้าพรรคเสรีประชาธิปไตย(ครั้งที่ 1) ลำดับที่ รูป รายนาม  เริ่มวาระ  สิ้นสุดวาระ  ระยะเวลาดำรงตำแหน่ง 1100px เมธ รัตนประสิทธิ์ 1 ตุลาคม พ.ศ. 2498 20 ตุลาคม พ.ศ. 2501
 หัวหน้าพรรคเสรีประชาธิปไตย(ครั้งที่ 2) ลำดับที่ รูป รายนาม  เริ่มวาระ  สิ้นสุดวาระ  ระยะเวลาดำรงตำแหน่ง 1  ร้อยโทจารุบุตร เรืองสุวรรณ 26 ธันวาคม พ.ศ. 2511 19 พฤศจิกายน พ.ศ. 2514

 เลขาธิการพรรคเสรีประชาธิปไตย 
 เลขาธิการพรรคเสรีประชาธิปไตย(ครั้งที่ 1) ลำดับที่ รูป รายนาม  เริ่มวาระ  สิ้นสุดวาระ  ระยะเวลาดำรงตำแหน่ง 1  ร้อยโทจารุบุตร เรืองสุวรรณ 1 ตุลาคม พ.ศ. 2498 20 ตุลาคม พ.ศ. 2501
 เลขาธิการพรรคเสรีประชาธิปไตย(ครั้งที่ 2) ลำดับที่ รูป รายนาม  เริ่มวาระ  สิ้นสุดวาระ  ระยะเวลาดำรงตำแหน่ง 1100px พันเอกสมคิด ศรีสังคม 26 ธันวาคม พ.ศ. 2511 19 พฤศจิกายน พ.ศ. 2414

 อ้างอิง 


หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2498
หมวดหมู่:พรรคการเมืองไทยที่ยุบพรรคในปี พ.ศ. 2514
หมวดหมู่:พรรคการเมืองไทยที่ก่อตั้งในปี พ.ศ. 2511
หมวดหมู่:พรรคการเมืองไทยที่ยุบพรรคในปี พ.ศ. 2501